Source: http://docplayer.hu/13956771-Az-ombudsman-alapjog-ertelmezese-es-normakontrollja.html
Timestamp: 2018-06-24 12:30:56+00:00

Document:
AZ OMBUDSMAN ALAPJOG-ÉRTELMEZÉSE ÉS NORMAKONTROLLJA * - PDF
Download "AZ OMBUDSMAN ALAPJOG-ÉRTELMEZÉSE ÉS NORMAKONTROLLJA *"
1 Sólyom László AZ OMBUDSMAN ALAPJOG-ÉRTELMEZÉSE ÉS NORMAKONTROLLJA * 1. Ha már ombudsman, akkor rendes közjogi ombudsman legyen mondta Tölgyessy Péter az Ellenzéki Kerekasztal szeptember 18-i drámai ülésén, amikor még azokat a témákat sorolta, amelyekben az ellenzék tulajdonképpen egyetérthet. Hamarosan kiderült, hogy ebben az ügyben bár felhatalmazás nélkül a Kerekasztal képviselôi már elôzôleg egyetértésre jutottak az MSZMP-vel is. Eszerint az új alkotmány felhatalmazást fog tartalmazni egy általános ombudsman felállítására, s lenne külön ombudsmanok fölállítására felhatalmazás. Ilyen külön ombudsman lehet egy adatvédelmi biztos, aki az informatikai törvény kapcsán jelenne meg; ilyen lehetne egy környezetvédelmi ombudsman, és ilyen lehetne egy kisebbségvédelmi ombudsman, aki nemzetiségek ügyeiben járhatna el. De egyelôre csak egy elvi lehetôség lenne arra, hogy késôbb a felállításuk megtörténjen. 1 Az egyetértés valóban megvolt. Az október 23-án hatályba lépett új alkotmány tartalmazta az állampolgári jogok országgyûlési biztosának intézményét, s azt is, hogy az Országgyûlés egyes alkotmányos jogok védelmére külön biztost is választhat (32/B. ). Azonban a jogállam garanciális intézményei között az ombudsman ezen túlmenôen szinte semmi figyelmet nem kapott, ellentétben például az alkotmánybírósággal vagy a számvevôszékkel, amelyekrôl komoly politikai vita folyt (nem is szólva a köztársasági elnökrôl). Az MSZMP az ügyészség törvényességi felügyeleti jogkörét elégségesnek tartotta a jogvédelemre; az ellenzék (illetékes tárgyalói) pedig az átmenet bizonytalanságai ellen intézményesített volna egy politikai ombudsmant. Végül is a konkrét megoldás elnapolása mindenkit kielégített. 2 A szabad választások utáni alkotmánymódosítás nevesítette a nemzeti és etnikai kisebbségi jogok biztosának feladatait; 1992-ben az adatvédelmi törvény 3 rendelkezett az adatvédelmi biztosról, akit azt követôen választottak meg, hogy 1993-ban az állampolgári jogok országgyûlési biztosáról szóló törvény 4 is megszületett, amely minden ombudsmanra megfelelôen alkalmazandó. A fenti keletkezéstörténet minden tanulsága mellett sem mutat meg két lényeges vonást. Az egyik, hogy az általános ombudsman és az adatvédelmi biztos intézményének kialakítása külön szálon futott, s a szubszidiáriusan alkalmazandó közös törvény ellenére az eltérés fennmaradt. A rendes közjogi ombudsman követelménye az intézmény szokásos alkotmányjogi státuszának biztosítására irányult az alkalom szülte, rendhagyó elképzelésekkel szemben, s fel sem vetôdött, hogy az általános ombudsman és az egyes jogokra szakosított biztosok között a rendes közjogi viszonyok mellett is komoly különbségek vannak. A másik lényeges körülmény, hogy mivel kezdetben elmaradt az állampolgári jogok szószólója jogintézményének pontos beillesztése az alkotmányos garanciák rendszerébe, sôt az alkotmány, majd az általános törvény még a hatásköri alapkategória, az alkotmányos visszásság tartalmi kitöltését is az ombudsman gyakorlatára hagyta, ez az illeszkedés spontán alakult, s más eredményre vezetett az adatvédelmi biztosnál, mint az általános ombudsmannál. a) Az alkotmány eredeti szövege azt tisztázza, hogy az ombudsman az Országgyûlés (s nem a kormány) intézménye. Feladata, hogy az alkotmányos jogokat érintô eljárásokkal kapcsolatban tudomására jutott visszásságokat kivizsgálja vagy kivizsgáltassa, s orvoslásuk érdekében általános vagy egyedi intézkedéseket kezdeményezzen. A szocialista alkotmánykoncepció tartalmazta azokat a részleteket is, amelyek nem kerültek be az alkotmányba. Eszerint az országgyûlési biztos kizárólag az állampolgári jogok kirívóan súlyos megsértése, illetôleg az állampolgárok nagyobb csoportját ért joghátrány esetén lépne fel. Általános intézkedései között joga van jogszabály kibocsátását, módosítását vagy hatályon kívül helyezését kezdeményezni, evégett az Alkotmánybírósághoz fordulni. 5 Az 1989-es alkotmánymódosító törvény indokolása a jogszabályszöveget azzal bôvíti, hogy nem csak államigazgatási eljárással kapcsolatos visszásságról van szó nyarán az eljárás korlátozó ismérve kikerült az alkotmányból (a biztos az alkotmányos jogokkal kapcsolatban tudomására jutott visszásságokat vizsgálja ki), de a gondolat tovább élt ban az általános törvény úgy konkretizálja az országgyûlési biztos hatáskörét, hogy az a hatóság eljárásával vagy intézkedésének elmaradásával kapcsolatos alapjogsérelemre terjed ki. A törvényjavaslat általános indokolása szerint is a közigaz- * A tanulmány Az odaátra nyíló ajtó címû kötetben jelent meg, amelyet az Adatvédelmi Biztos Irodája adott ki. 14 / TANULMÁNY FUNDAMENTUM / SZÁM
2 gatás növekvô hatalmával szembeni védelmet szolgálja a törvény; elsôsorban ott, ahol a közigazgatás bírói ellenôrzése ehhez nem elegendô. A bírói felülvizsgálat ugyanis eleve a bíróság elé vitt ügyekre korlátozódik, ezzel szemben az ombudsman saját kezdeményezésre is indíthat eljárást. Míg az állampolgári jogok országgyûlési biztosának hatásköre tehát a hatóságokkal szembeni védelemre korlátozódik, mondhatnánk, ezzel indokolják létjogosultságát, az adatvédelmi biztosnál ez fel sem merült. A személyes adatok védelméhez való jogot fenyegetô veszélyeket tekintve ez természetes, de nem magától értetôdô, hogy Magyarországon nem ismétlôdött meg az az ellenállás és politikai harc, amely másutt és korábban az adatvédelmi biztos hatáskörének a privát szférára való kiterjesztését kísérte. Az információs önrendelkezési jog elismertetéséért fellépôk eleve a nemzetközileg már elért legmagasabb követelmények meghonosítását tûzték ki célul. Így az adatvédelemben nem az állami és nem állami szféra megkülönböztetése volt vitatéma, hanem bizonyos államigazgatási és igazságszolgáltatási szervek könnyebb hozzáférése meghatározott adatokhoz; rajtuk kívül mindenki mást azonos jogok illettek. 6 Ez a lényeges hatásköri eltérés a mi szempontunkból tehát az adatvédelmi biztos külön útja tekintetében nem is önmagában, hanem azért érdekes, mert sosem tudatosították, s rejtve maradt az általános törvény szubszidiaritása mögött. Az adatvédelmi biztos szükségességét nem a politikai egyezkedések tartották napirenden (mint például a nemzeti kisebbségek biztosáét), hanem az Országgyûlés alkotmányozásától különálló fejlôdés: az Alkotmánybíróság alkotmányértelmezése. Az ben hozott személyi szám-határozat voltaképpeni tárgyán túlterjeszkedve meghatározta a meghozandó adatvédelmi törvény alkotmányos kereteit, s ebben mint magától értetôdô követelményt említette a független adatvédelmi biztos ellenôrzô funkcióját. 7 Az Alkotmánybíróság és annak nyomán a késôbbi adatvédelmi törvény azonban nem az alkotmányos visszásság (kideríthetetlen eredetû) nyelvét beszélte, hanem eleve abból indulhatott ki, hogy a biztost két, pontosan meghatározott alkotmányos jog védelme érdekében választja az Országgyûlés. Az adatvédelmi biztos fô feladata az, hogy ellenôrizze a személyes adatok védelméhez és a közérdekû adatok nyilvánosságához való alapjogról szóló, az alkotmány alapján kötelezôen meghozandó törvény és az adatkezelésre vonatkozó más jogszabályok megtartását. Ez az eredetileg alkotmányerejû törvény a két alapjog tartalmát részletesen kifejti, mint közvetítô, lehetôvé teszi, hogy ne kelljen az adatvédelmet és információszabadságot érintô minden sérelmet közvetlen alkotmánysértéssé felnagyítani. Ez olyan könnyebbség, amely az összes alapjoggal foglalkozó általános ombudsmannak nem állt rendelkezésére, de amelyet, mint látni fogjuk, nem is keresett. Az ebbôl eredô különbségek azonban túlmennek azon, amit stiláris különbségnek mondhatunk. Az, hogy az adatvédelmi biztos hatásköre a közigazgatás mellett a magánszférára is kiterjed, végsô soron szintén azzal járt, hogy az adatvédelmi biztosnak szigorúbban a pozitív jogon belül kell mozognia, mintsem az alkotmányos elvekre támaszkodnia. Az igazgatás körében tevékenykedô általános biztos a visszásságok orvoslása érdekében sajátos dialógust folytat a jogsértô felügyeleti szervével, s mielôtt végsô eszközéhez, a nyilvánossághoz vagy az országgyûlési vitához nyúlna, mégis van lehetôsége arra, hogy álláspontját rövid úton valamely hatósági intézkedéssel szankcionáltassa. Az ilyen felügyeleti intézkedések nem korlátozódnak a szigorúan vett jogellenességre. Ezzel szemben az adatvédelmi biztosnak ez az eszköz nem mindig áll rendelkezésére; még ajánlást is nem egyszer nem állami adatkezelôknek tesz. Álláspontját tehát elsôsorban saját tekintélye támasztja alá, állami felügyeleti támogatás nélkül. Ebben a közegben jogi érveket kell használni, s a valódi jogellenességre korlátozni a védelmet. b) Az ombudsmanok hatásköre már az eredeti alkotmányszöveg alapján is túlterjed az egyéni sérelmek orvoslásán. Az alkotmányos visszásságok amelyek 1990 nyara óta már nem szükségképpen kötôdnek egyedi eljárásokhoz orvoslására a biztosok általános intézkedéseket is kezdeményezhetnek ben az Avtv. kifejezetten kimondja, hogy az adatvédelmi biztos figyelemmel kíséri az adatvédelmi és az információszabadságra vonatkozó alapjog érvényesülésének feltételeit köztük a jogszabályi környezetet. Ezért ad az Avtv. jogot a biztosnak a jogszabálytervezetek véleményezésére. 8 Az adatvédelmi biztos továbbá javaslatot tesz a hatáskörét érintô jogszabályok megalkotására, illetve módosítására. A jogszabályokkal kapcsolatos kontrollt a már idézett 1988-as alkotmánykoncepció a rendelkezés egyértelmû forrása elôirányozta, s úgy képzelte, hogy az országgyûlési biztos az alkotmánybírósághoz fordul. (Az akkoriban példaként emlegetett lengyel ombudsman az alkotmánybíróság leggyakoribb indítványozója volt.) Az Avtv.-t egy évi késéssel követô törvény az állampolgári jogok országgyûlési biztosáról ennek megfelelôen fel is sorolja az országgyûlési biztos indítványozási jogait alkotmánybírósági eljárásra amelyek azonban az utólagos normakontrollt és a mulasztást tekintve a mindenki számára nyitva álló indítványozási lehetôség körébe esnek, az alkotmányjogi panaszra pedig értelmezhetetlenek, sôt alkotmányellenesek. 9 Sem az adatvédelmi, sem az általános biztos nem úgy értelmezte azonban jogszabályokkal kapcsolatos FUNDAMENTUM / SZÁM TANULMÁNY / 15
3 AZ OMBUDSMAN JOGÉRTELMEZÉSE KÉPES A HIÁNYZÓ ALAPJOGI BÍRÁSKO- DÁS JOGÉRTELMEZÔ FUNKCIÓJÁT LEG- ALÁBB RÉSZBEN PÓTOLNI. hatásköreit, hogy az Alkotmánybíróság közvetítésére szorulna. Az országgyûlési biztosok közvetlenül fordultak ajánlásaikkal a jogalkotóhoz, elkerülve annak kockázatát, hogy az Alkotmánybíróság esetleg másként ítéli meg az alkotmányellenességet, ám kitéve magukat annak, hogy a jogalkotó nem veszi figyelembe véleményüket. A jelek szerint az Alkotmánybíróság végsô eszköznek maradt, arra az esetre, ha a jogszabályt mégsem módosítják. 10 Az általános biztos az indítványozási jogok valódi szerepét akkor mutatta meg, amikor elvont alkotmányértelmezésért fordult az Alkotmánybírósághoz amelynek indítványozása valóban csak kevesek számára áll nyitva. 11 A közvetlen normakontroll lehetôségét az általános biztosról szóló törvény egyértelmûen meg is különböztette az utólagos normakontroll kérésétôl. Ha ugyanis az országgyûlési biztos úgy látja, hogy az alkotmányos visszásság valamely jogszabály nem egyértelmû rendelkezésére vagy a jogi szabályozás hiányára (hiányosságára) vezethetô vissza, a visszásság jövôbeni elkerülése érdekében javasolhatja a jogalkotó szervnek a jogszabály módosítását, hatályon kívül helyezését vagy jogszabály alkotását (23. ). 12 Mindez összhangban van az általános törvény koncepciójával, amely a közigazgatás bírói felülvizsgálata mellett éppen azért tartja indokoltnak a biztos intézményét, mert a bírói felülvizsgálat nem mutat túl a hatályos jogon, vagyis nem alkalmas az alkotmányos jogok sérelmének orvoslására, ha a visszásságot maga a jogszabály okozza. Az általános törvény indokolása által sugallt olyan megkülönböztetés, mely szerint alkotmányellenesség esetén állna nyitva az alkotmánybírósági út, míg a jogszabály homályossága (vagy hiánya!) esetén lehetne közvetlenül a jogalkotóhoz fordulni, maga is homályos elképzelés: a nem világos norma alkotmányellenes, a norma hiánya szintén lehet alkotmányellenes mulasztás. Avagy az a törvény koncepciója, hogy az alkotmányos visszásság kevésbé súlyos, mint az alkotmányellenesség? 2. A fenti hosszadalmas áttekintésbôl is látható, hogy az ombudsman mindig egyedi ügyeket vizsgál, még az ügyön túlmutató, általános intézkedések kezdeményezése is a vizsgált ügy következménye, mintegy annak tanulságait vonja le. Ez még a jogszabály módosítására, hatályon kívül helyezésére vagy éppen a kiadására tett közvetlen javaslatra is áll. A biztosok által bevezetett tematikus vagy területi vizsgálatok természetesen szintén általános következtetésekre vezetnek, de ezeket konkrét ügyekbôl vonják le. A biztosok eszközei, amelyekkel az alkotmányos visszásságokat orvosolják, a konzultációktól a tájékoztatáson, az állásfoglaláson keresztül az ajánlásig, avagy a megkeresett szervekkel folytatott sajátos dialógusig, igen sok meggondolnivalót kínálnak. Itt csak két aspektusra korlátozzuk megjegyzéseinket. Az egyedi ügyekben vizsgált alkotmányos visszásságokról hozott állásfoglalások rokonságba hozhatók a valódi, konkrét alapjogsértésben döntô alapjogi bíráskodással. A rokonság az ombudsman hatásköri korlátaiból eredô különbséggel értendô de így is megáll: az országgyûlési biztos megállapítja a konkrét ügyben az alapjog sérelmét, s saját eszközeivel védelmet nyújt. A mi szempontunkból azonban nem a védelem jellege, hanem a mindkét esetben szükséges alapjog-értelmezés a lényeges. Az ombudsmani vizsgálat során sok esetben elkerülhetetlen alapjog-értelmezés végül ahhoz hasonló alapjogi kazuisztikát eredményez, mint ami a valódi (nem a jogszabály alkotmányosságát vizsgáló) alkotmányjogi panaszokban hozott alkotmánybírósági határozatokkal keletkezik, 13 illetve mint amit a rendes bíróságok alapjogi bíráskodása fejleszthet ki, ha ezek a bíróságok az alapjogi ítélkezést felvállalják. Szem elôtt tartva azt az alapvetô különbséget, ami a kötelezô bírói határozat és az ombudsman ajánlása között van, mégis azt állítjuk, hogy legalábbis egyes alapjogok tekintetében s különösen, ha az illetô alapjognak külön biztosa van az ombudsman jogértelmezése képes a hiányzó alapjogi bíráskodás jogértelmezô funkcióját legalább részben pótolni. Másik megjegyzésünk az ombudsman kezdeményezte általános intézkedésekre, s különösen normakontrolljára vonatkozik. Itt az alkotmánybíráskodással vethetô fel több hasonlóság is, mind az adatvédelmi biztos elôzetes normakontrollja kapcsán, mind a biztosok jogszabály-módosítási, vagy hatályon kívül helyezési javaslatait tekintve. Szembeötlik például az Alkotmánybíróság szelíd, kooperatív szankcióival húzható technikai párhuzam. Mint a rendes bírósági alapjogvédelemmel való összehasonlításnál, itt is figyelmeztetnünk kell a két intézmény és funkciója közötti elvi különbségre. A fentiekbôl is látható, hogy itt az összehasonlíthatóság nem a jogfejlesztésre, hanem a jogalkotóval való viszonyra vonatkozik. Mindkét esetben szem elôtt kell tartani azt is, hogy az ombudsman tágabban értelmezheti az alapjogsérelmet vagy az alkotmányellenességet, mint a rendes bíróságok vagy az Alkotmánybíróság. 3. A jogalkalmazás beleértve általában a törvényességet állami, külsô, a jogalkalmazótól független kontrollja mindig is szükséges volt. Ennek eredményeképpen szintén mindig levonták a konkrét orvosláson túlmenô általános következtetéseket, s 16 / TANULMÁNY FUNDAMENTUM / SZÁM
4 a szignalizáció elérhette a jogalkotót is. Nem véletlenül használjuk az egykori szocialista ügyészséghez kapcsolódó kifejezéseket. Láthattuk, hogy az új ellenôrzô intézmények kialakulásánál milyen nehéz volt elszakadni az ügyészség általános törvényességi felügyeletétôl. Ez még az alkotmánybíráskodásra is áll: lásd a törvény végén az ügyészi óvás holt betûként maradt emlékmûvét. Az ombudsman intézményének bevezetése a felügyeletet jogvédelemre változtatta. Az új jogvédô szerv azonban nem hatóság. 14 Állásfoglalásának nem egyszerûen szankciója a nyilvánosság. 15 Amellett, hogy egy szignalizáció típusú intézkedéssel szemben közvetlen védelem nyújtására (is) irányul, az indokolásban foglalt jogértelmezés nyilvánosságának az egyedi védelemnél fontosabb hatása lehet. Az évente nyilvánosságra hozott beszámolókban minden (vagy minden lényeges) eset benne van. Ezek a beszámolók szerencsés (és kívánatos) esetben úgy mûködnek, mint a bírósági döntvénytárak. A jogkeresô olvasó ott is a gyakorlat állása után érdeklôdik. Az egyes ítéletek kötelezô volta ebbôl a szempontból közömbös. Sôt, ahogy szintén szerencsésen és kívánatosan szaporodnak a bírósági gyakorlatot feltáró kiadványok, 16 amelyek nem jogerôs ítéleteket is tartalmaznak, úgy válik egyre egyértelmûbbé az ilyen gyûjteményeknek az élô jogról tájékoztató funkciója. (Ebbe beletartozik a figyelembe nem vett ajánlások sorsa, s az elutasítás érvelése is.) Ha tetszik, az ombudsmanok beszámolóit kommentárként is olvashatjuk. A biztos esetében ugyanis az alapjog-értelmezés egy kézben van, s minél kevesebb alapjogban jár el, annál inkább. Az tehát, hogy Magyarországon a személyes adatok védelméhez való jognak hol vannak az alkotmányos határai, s az adatvédelmi törvény miként értelmezendô, a legrészletesebben az adatvédelmi biztos által elbírált és közzétett esetekbôl tudható meg. Mivel kudarcairól is beszámol, a kommentátor elvi álláspontja és a gyakorlat közötti különbség is pontosan látható. Az ombudsmani gyakorlat azonban miként az összegyûjtött és publikált bírói gyakorlat is nem csupán tájékoztat. A kifejezetten nem normatív országgyûlési biztosi állásfoglalások az ombudsman tekintélyénél, gyakorlata következetességénél és elvi megalapozottságánál fogva idôvel szokásjogi erôt nyerhetnek annál is inkább, mert igen ritka, hogy az országgyûlési biztos bírósághoz fordul, amely az adott ügyben valóban kötelezô ítéletet hoz. Mondhatjuk-e mindezek alapján, hogy az országgyûlési biztos állásfoglalásai a rendes bíróságok alapjogi ítélkezését pótolják? (S mennyiben pótolhatják azt a jogvédelem, s mennyiben a jogértelmezés tekintetében?) Csupán a fentiek alapján nem adható válasz, hiszen a bíróságok alapjogokkal kapcsolatos magatartásáról még nem szóltunk. Az alkotmány 70/K. -a szerint az alapjogokkal kapcsolatos igények, továbbá a kötelességek teljesítésével kapcsolatban hozott állami döntések elleni kifogások bíróság elôtt érvényesíthetôk. Ismeretes, hogy az Alkotmánybíróság e rendelkezés kapcsán bíróság alatt mindig a rendes bíróságokat értette, azaz nem formált igényt arra, hogy maga döntsön konkrét ügyekben. 17 A rendes bíróságok viszont csak a legritkább esetben alkalmazzák közvetlenül az alkotmányt; az elterjedt felfogás szerint az alapjogokat azáltal védik, hogy az azokat (is) érvényesítô jogszabályokat alkalmazzák. 18 Követheti-e ezt az álláspontot az országgyûlési biztos is, vagy másik végletként arra van szükség, hogy az ombudsman közvetlen kapcsolatot állapítson meg minden (akármilyen kicsi) sérelem és az alkotmány között? 19 Az adatvédelmi biztos esetében bizonyosan nincs erre szükség, hiszen ô elsôdlegesen az adatvédelmi törvény és más adatkezelési, illetve az információszabadságra vonatkozó jogszabályok megtartását ellenôrzi. Az adatvédelmi törvény érvényesülésének ellenôrzése azonban közvetlenül alapjogvédelem. A törvényen túllépni, s a két releváns alapjogra, illetve az alkotmány értelmezésére hivatkozni akkor lehet célszerû, ha a biztos az adatvédelmi törvény és más törvények értelmezését végzi. Ez a hivatkozás is legtöbbször csupán megerôsítô hatású, hiszen az adatkezelés alapelveit az Avtv. részletesen kifejti. Ilyen viszonylag gyakori eset, ha például a célhozkötöttség követelményét idézi egy ajánlás az Alkotmánybíróság 15/1991. számú alaphatározatából. Más alkotmányértelmezések nem az információs jogokra vonatkoznak, de az adatvédelmi kérdés eldöntéséhez szükségesek. Többször kellett például az értelmezést a közszereplôk viszonylag szûkebben védett magánszférájával indokolni. 20 Elkerülhetetlen az alkotmányi szabályok szintjén való érvelés, ha az ügyben két alapjog ütközését kell megoldani (s ez kívül esik a személyes adat/közérdekû adat elhatárolásán). Ilyen eset például az információs önrendelkezési jog és a kutatás szabadságának konfliktusa. 21 Az adatvédelmi biztosétól lényegesen eltér az állampolgári jogok országgyûlési biztosának helyzete, akinek hatásköre az összes alapjoggal kapcsolatos visszásságra kiterjed. Nem mindegyik alkotmányos jognak van olyan, az adott alkotmányos rendelkezés közvetlen végrehajtásaként megalkotott törvénye, 22 mint a személyes adatok védelméhez és az információszabadsághoz való jognak, de soknak egyáltalán nincs koherens végrehajtása. Sôt, az általános biztos vizsgálja azt is, hogy a sérelmezett hatósági magatartás nem ütközik-e valamely alkotmányi generálklau- FUNDAMENTUM / SZÁM TANULMÁNY / 17
5 zulába. Az országgyûlési biztos gyakorlatától függôen az olyan alapelvek, mint például a jogállamiság, aránytalan fontosságot nyerhetnek az egyes nevesített (s jogilag megfoghatóbb) alapjogokhoz képest. Az általános biztos által vizsgált esetek közel egyharmadát évek óta a jogállamiság és jogbiztonság sérelmével kapcsolatos alkotmányos visszásságok teszik ki, míg a konkrét alkotmányos jogok legtöbbje az egy százalékot sem éri el. 23 Itt az alkotmány közvetlen alkalmazása elkerülhetetlen, akkor is, ha sokszor vannak gyakran alacsonyabb rendû közvetítô jogszabályok vagy más normák is, amelyek az adott tényállásra vonatkoznak. Az általános biztos azonban visszásságnak minôsíti azt is, ha formális jogsértés nem történt, de méltánytalanság megállapítható. Ennek következménye, hogy az alkotmányos visszásság fogalma a szorosan vett alkotmányellenességen messze túlterjed. Ide sorolja az általános törvény a jogsérelem veszélyét, a biztos pedig az alkotmányos alapjogokból származtatott elv megsértését is. A hatósági eljárások jogállami voltára értelmezve a biztos külön kritériumokat állapított meg, amelyek az eljárás alapjául szolgálnak. 24 Az ô esetjoga tehát nem annyira valamely alapjoghoz kapcsolódó törvény értelmezése, mint inkább közvetlenül a jogállamiság, közelebbrôl a jogbiztonság és a tisztességes eljáráshoz való jog sérelme megállapításához kidolgozott saját ismérvek megállapítása és értelmezése. Az általános biztos alapjog-értelmezése ezért a jogállamiság tartalmát illetôen meglehetôsen eltér az általános mércétôl. 25 (Természetesen más a helyzet az egyes nevesített alapjogoknál, ám azok sérelme is gyakran együtt szerepel a jogállamiságba ütközô visszássággal.) Mint mondtuk (s ezért mondtuk), ez nem csupán stiláris különbség az adatvédelmi és az általános biztos között, bár a stiláris következmények sem elhanyagolhatók. Zavarba ejtô az a közvetlen kapcsolat, amely apró, jogilag szinte megfoghatatlan sérelmek és az alkotmány legfontosabb alapelve és egyben legtágabb generálklauzulája között így létrejön. A biztos ugyanis mindegyik biztos de minimis curat. 26 Míg azonban az adatvédelmi biztosnál a legkisebb megoldandó kérdés is jól elhelyezkedik az adatvédelmi törvény és néhány más jogszabály átlátható rendszerében és az egyébként is világosan definiált elvek alkalmazásai között, s egyértelmûen jogértelmezésrôl van szó, addig nehezen átlátható marad, hogyan rajzolják ki a jogállamiság gyakorlati tartalmát egyrészt a hivatal packázásai vagy egyszerûen a bürokrácia tehetetlenségi ereje, másrészt a valóban nagy ügyekben feltárt alkotmányellenes körülmények (lásd pszichiátriai betegek, katonák, börtönviszonyok). Kétségtelen tehát, hogy az általános biztos által nyújtott védelem a hatóságokkal szemben valóban nagyon messzire megy, és egy jogállami kultúra megvalósulását segíti elô, sôt, nyilván emelheti az igazgatás általános színvonalát is. Ugyanakkor vizsgálatai és beavatkozásai kevésbé teremthetnek szokásjogot, mint az adatvédelmi biztos jogértelmezései. 4. Az adatvédelmi biztos ajánlásai igen gyakran tartalmaznak olyan megállapításokat is, amelyek a vizsgált ügy(ek) tanulságait általánosítva, szabályként fogalmazzák meg. Ezek a megállapítások összeállhatnak az adott témára vonatkozó egyes jogszabályi rendelkezésekbôl és jogértelmezésekbôl. A címzettek számára azonban úgy jelennek meg, mintha önálló normák lennének, de legalábbis alkalmasak arra, hogy úgy mûködjenek. (Például: a bank a TAJ-számot a polgártól [ ] nem kérheti és nem tarthatja nyilván. A mondat kihagyott része az indokolást tartalmazza: a célhoz kötött adatkezelés elvébôl következôen áll fenn a tilalom. Az Országos Mentôszolgálat a segítségért hozzá forduló, rosszullétük miatt gyógykezelésre szoruló drogfogyasztókról nem tehet bejelentést a rendôrségnek. Betéti kártya természetes személy számára történô kibocsátása során a kibocsátó kizárólag az ügyfél azonosításához szükséges adatokat igényelheti. A rendôrség büntetôügyben eljáró szervei az irategyüttes részeként ne adják át a szabálysértési hatóság részére az érintett által elkövetett korábbi bûncselekményekre vonatkozó adatokat. 27 ) Az ajánlások többi pontja természetesen kötôdik a vizsgált ügyhöz, de többnyire általánosítva fogalmaz. 28 Még a konkrét ügyhöz (inkább: a konkrét jogalkalmazási és értelmezési problémához) közeledve is gyakran az az ember érzése, hogy a megállapításokat valamely végrehajtási rendelet vagy az annak alapján kiadott utasítás is tartalmazhatná. Ez a módszer nagyban hozzájárulhat ahhoz, hogy az adatvédelmi ombudsman esetjoga valóban joggá váljon. Az ajánlások és állásfoglalások természete alapján mivel úgysem kötelezôk még azt is megkockáztatnám, hogy a nyilvánosságra hozott beszámolókban az egyes állásfoglalásoknak adott rövid cím, amennyiben összefoglalja az értelmezést, szintén ezt a folyamatot segíti elô. 29 A munkacímek úgy tájékoztatnak a helyes jogértelmezésrôl, mint sok országban a bírói és alkotmánybírósági döntések elôtt álló, sokszor normaszerûen megfogalmazott tartalmi összefoglalók, amelyek azonban nem a döntés részei, és nem is a bíróság, hanem a technikai személyzet megfogalmazásai. Elkerülhetetlenül felmerül ismét a párhuzam a Bírósági Határozatokkal. A mi BH-nk az egyes határozatokat címmel látja el, amely hol az eljárás (s így az ítélet) tárgyát írja le, hol pedig a jogot tartalmazza, vagyis az ítélet tartalmát foglalja össze. 5. Az ombudsmanok gyakorlatának eddig tárgyalt része kifejezetten jogalkalmazói jogértelmezés volt, 18 / TANULMÁNY FUNDAMENTUM / SZÁM
6 amely amellett, hogy ellátta védelmi funkcióját a konkrét ügyben, a többi jogalkalmazónak is szólt. Ebben az összefüggésben mondhattuk, hogy az országgyûlési biztosok mûködése sok tekintetben az alapjogi bíráskodás hiánya okozta ûrt tölti be. Az elbírált esetek és az értelmezés sokszor általános megfogalmazása egyfajta absztrakt kazuisztikához vezetett. Fennáll annak esélye, hogy ez az értelmezés idôvel joggá válik, hogy beépül a joggyakorlatba különösen az adatvédelmi biztos esetében, ahol ezt az általa védett alapjogok behatárolt köre és kellô törvényi szabályozottsága is elôsegíti. Ha azonban az országgyûlési biztos jogszabály módosítását, hatályon kívül helyezését, vagy éppen jogszabály kibocsátását javasolja a jogalkotó szervnek, a normakontroll területére lép. Elkerülhetetlen a kérdés, mi a mércéje a jogszabályról vagy hiányáról alkotott véleményének. Ez a mérce elvileg csakis az alkotmányból közvetlenül levezetett alkotmányossági követelmény lehet egyébként puszta gyakorlati jobbításról lehet csak szó. Az adatvédelmi törvény a jogalkotási javaslatok feltételeirôl hallgat, 30 s az általános törvény azt a benyomást kelti, hogy itt praktikus megfontolásról van szó: ha az országgyûlési biztos úgy látja, hogy az alkotmányos visszásság oka valamely jogszabály fölösleges volta vagy nem egyértelmû rendelkezése, illetve az adott kérdés szabályozásának hiánya (hiányossága), javasolja a változtatást. Ahogy a visszásság fogalma tágabb az alkotmányellenességnél, az ombudsmanok jogalkotási javaslatai sem korlátozódnak az alkotmányellenesség területére. Az általános törvényben megadott kritériumok között van olyan, amely az alkotmánybíráskodás mércéivel közös. Például a norma világosságának hiánya ha az az Alkotmánybíróság szerint jogalkalmazói értelmezéssel nem orvosolható alkotmányellenességi ok. Továbbá a jogalkotói mulasztásban megnyilvánuló alkotmányellenesség megállapítása az Alkotmánybíróság külön hatásköre. A mulasztás megállapításainak feltételeit az Alkotmánybíróság igen kiterjesztôen értelmezte. Többek között átértelmezte a jogszabályi rendelkezés hiányát az alkotmányos szabályozás hiányává s ezzel lehetôvé tette, hogy a mulasztás szankcióját, a jogalkotásra való kötelezést akkor is alkalmazza, ha volt ugyan jogszabály, de rossz volt. 31 Kísértetiesen hasonlít ez az eredmény az általános törvény szóhasználatára, amely a jogi szabályozás hiányát és hiányosságát egy kalap alá veszi noha nyilvánvaló, hogy véletlenrôl van szó. Ha arra gondolunk, hogyan oldotta fel az Alkotmánybíróság a mulasztásos alkotmánysértés törvényi feltételeit (a törvény szerint például csak a kifejezett jogalkotási felhatalmazásnak eleget nem tevô mulasztás lenne releváns) s jutott el végül a jogszabály hiánya (hiányossága) következtében elôállott (s mérlegeléssel megállapított) alkotmányellenes helyzetig, akkor valóban nagy az átfedés a jogszabály hiány(osság)ából eredô visszásság és az alkotmányellenes jogalkotói mulasztás között. Ha azokat az eseteket nézzük, amelyekben az adatvédelmi biztos jogszabály módosítását ajánlotta, a hiány és a hiányosság valóban összeolvad. A vizsgálat során gyakran az derül ki, hogy a meglévô szabályozás nem nyújt elegendô garanciát; a módosítás így kiegészítésre irányul. Egyébként is ez lehet a jogalkotóhoz fordulás általános alapja; a norma homályossága ehhez képest specifikus hiányosság. 32 Az adatvédelmi törvény a jogszabály-módosítás alapjaként nem említi az alkotmányos visszásságot, és az adatvédelmi biztos szerencsére nem is használja ezt a kifejezést. Az esetek egy részében hierarchikus alkotmányellenességrôl van szó: valamely rendelet vagy más, alsóbb szintû jogforrás ellentmond az adatvédelmi törvénynek. 33 Egyéb esetekben azonban tartalmi indokolás kell s itt jutunk vissza az elbírálás mércéjéhez. A normakontroll a hozzá illô alkotmányossági teszt alapján folyik, hasonlóan ahhoz a módszerhez, ahogy egy alkotmánybíróság dolgozik. Nem véletlen, hogy az adatvédelmi biztos ilyen ügyeiben gyakran alkotmányos jogok ütközésérôl van szó. A triviális közérdekûség magánszféra ellentéten 34 kívül többször kellett mérlegelni a személyes adatok védelméhez való jogot a kutatás szabadságával szemben, sôt a kormányülések dokumentálása kapcsán a mérlegelés része lett egy sehol nem nevesített alkotmányos érték is, az illetéktelen befolyásolástól mentes, kiegyensúlyozott kormányzati tevékenység. 35 (Ismét egy párhuzam, ezúttal az Alkotmánybíróság funkcionális érveivel, amikor a parlament vagy kormány mûködôképességét vetette latba a négy százalékos küszöb, illetve a kétharmados törvények mellett.) A biztos érvényesítette a kommunikációs alapjogoknak az Alkotmánybíróság gyakorlatában gyökerezô (s meggyökeresedett) privilégiumait is. Természetesen döntô az alapjog-korlátozás szükségessége és arányossága. 36 Szerephez jut azonban a diszkrimináció-tilalom is noha a biztos az adott ügyben még a jogállamiság elmosódó érvével is megtámogatja álláspontját. 37 A jogszabály hiányának vagy hiányosságának pótlására tett javaslat igen messzire megy. Az természetes, hogy a biztos ajánlása (de legalább annak indokolása ) szokásosan tartalmazza a kívánatos szabály tartalmát. 38 Még a jövendô szabályozás alkotmányosságának módszertani követelményei is elôfordulnak: a biztos felhívja a jogalkotó figyelmét a korlátozások szükségességére. 39 De a jogalkotási ajánlások addig FUNDAMENTUM / SZÁM TANULMÁNY / 19
7 terjednek, hogy bizonyos iratanyag külföldre továbbítását kétoldalú nemzetközi közjogi szerzôdésben indokolt szabályozni, amelynek tartalmaznia kell az érintett idôhatár nélküli adattörlési jogát a Yad Vashem Archívumban lévô másolatokra vonatkozóan is. 40 A jogszabálytervezetek véleményezése az elôzetes normakontroll megfelelôje. Tartalmi szempontból nem különbözik a már hatályos jogszabályokról való vélemény alkotásától, amelyre persze más eljárás vezet. Éppen az eljárás kapcsán említendô meg azonban, hogy az adatvédelmi biztosnak is meg kellett küzdenie azzal a problémával, hogy nem végleges formájában kapja meg a tervezetet. Már az elsô beszámoló szóvá teszi, hogy a tárcakörözés során kapott jogszabálytervezet a körözés eredményeképpen jelentôs változásokkal kerül a kormány elé; másutt kiderül az a nehézség is, hogy a biztos által látott törvényjavaslatot a parlamenti vitában módosítják, s nincs újabb véleményezésre lehetôség. Egy 1998-as állásfoglalás felhívja a miniszter figyelmét arra, hogy az adatvédelmi biztos jogszabály-véleményezési feladata a közigazgatási egyeztetéseket követô kiérlelt tervezetekre vonatkozik, abban a formában, ahogyan azok a döntéshozó elé kerülnek. 41 Az Alkotmánybíróság hasonló problémára úgy válaszolt, hogy megtagadta az elôzetes normakontroll gyakorlását, ami ezért a törvényjavaslatok vonatkozásában a hatáskör nyolcéves fennállása alatt egyetlen egyszer történt meg. Természetesen más az Alkotmánybíróság korlátozott indítványozói körre épített kontrollja a törvényjavaslatok felett, amely kötelezô ítéletre vezet, s más az elvileg kötelezôen kikérendô, ám mind a tervezet megküldését, mind a vélemény figyelembevételét tekintve kikényszeríthetetlen véleményezési hatáskör. Ahol azonban mûködik, a párhuzam megáll. 6. Az adatvédelmi biztos beszámolóit rövid, szubjektív bevezetôvel látja el. Ezek arról szólnak, hogyan látja a jogállam pillanatnyi helyzetét az ombudsman, meddig jutottunk jogállami forradalmunkban. Hiszek abban, hogy egy jogállam szervezete végül mindig kitermeli a megoldást azoknak a funkcióknak az ellátására, amelyek miatt valóban jogállam lesz. Ez tehát nem attól függ elsôsorban, milyen jogok és milyen intézmények léteznek papíron, hanem hogy van-e elég elkötelezett ember a megfelelô helyeken, akik a jogokat érvényesítik, az intézményeket mûködtetik. Sokfélék az európai alkotmánybírósági törvények, de az alkotmánybíróságok gyakorlata közelebb áll egymáshoz, mint ebbôl gondolnánk. Ha szükség van egy feladat ellátására, de hiányzik a kifejezett hatáskör, helyettesítô hatáskörben jutnak a bíróságok ugyanarra az eredményre, vagy sajátos intézményeket fejlesztenek ki. 42 Hasonló feladatátvállalás intézmények között is mûködik. Ahol a rendes bíróságok nem mûvelik kellô intenzitással az alapjogvédelmet, az ombudsman helyettesítheti ôket azok között a korlátok között s azokkal az eltérésekkel, amelyek a két intézmény különbségébôl adódnak. Helyettesítô funkciókkal, párhuzamokkal amelyekre fent gyakran hivatkoztunk óvatosan kell bánni. Az ombudsman sosem lesz bíró, s nem a bírói funkciót vállalja át. Amíg azonban a bírósági alapjogvédelem kellôen ki nem fejlôdik, gyakorlatilag nála kereshetô bár csupán tekintéllyel, s nem jogerôvel alátámasztott egyéni alapjogvédelem; s addig az ombudsmani jogértelmezés jelentôsége rendkívül nagy. Láthattuk az általános biztos inkább alkotmányos értékrendre orientált gyakorlata, s az adatvédelmi biztos az intézmény jellege miatt is szigorúbban vett jogi érvelése közötti különbséget. Így mondhatjuk, hogy jelenleg az adatvédelmi biztos az egyetlen, aki a jogalkalmazás szférájában rendszeresen és elvi igénnyel építi ki a személyes adatok védelméhez és a közérdekû adatok nyilvánosságához való alapjog alkotmányos érvényesülési körét és annak feltételeit. Nem helyettesítô, viszont módszereit és mércéjét tekintve párhuzamos az Alkotmánybíróságéval az országgyûlési biztosok normakontrollja. Az említetteken túl is találhatók az alkotmánybíráskodással kapcsolatos érintkezési pontok és tanulságok. Külön tárgyalást érdemelne például a kooperatív szankciók témája. Az ombudsman intézményének lényege, hogy nem hoz hatósági, kötelezô határozatot. A megkeresett szervekkel való dialógusát a megfelelô törvények részletesen szabályozzák, s a gyakorlatukról szóló beszámolók tanulságos olvasmányok a jogállamiság állapota szempontjából is. Az alkotmánybírósági szankciók terén tíz év alatt érdekes elmozdulás következett be a törvény és az Alkotmánybíróság alapfeladata által megkívánt jogszabály-megsemmisítéstôl a szelíd vagy kooperatív szankciók alkalmazása felé, amelytôl gyakran több eredmény várható. Megerôsíti-e ezt a jogalkotóhoz fûzôdô, együttmûködô viszonyt az ombudsmanok tapasztalata? Mindezek a párhuzamok és felszíni hasonlatosságok nem feledtethetik, hogy az alkotmánybíráskodás feladata és elvi jellege lényegében más, mint az alapjogokat védô és érvényesítô egyéb intézményeké, beleértve a rendes bíróságokat és az alapjogok országgyûlési biztosait is. Az Alkotmánybíróság a jogrendszer önreflexiójának intézménye, amellyel saját helyességérôl, alkotmányos érvényességérôl gondoskodik. Ehhez elengedhetetlen a mindenkit, még a jogalkotót is kötelezô határozat, és szükséges az elvi indokolás. Ez a figyelmeztetés témánkhoz annyiban is tartozik, hogy utalni kell arra, az ombudsman kiterjedt alapjog-értelmezésének az Alkot- 20 / TANULMÁNY FUNDAMENTUM / SZÁM
8 mánybíróság meghatározta értelmezésbe kell illeszkednie, s a végsô alkotmánybírósági kontroll itt is érvényesül. 43 Másrészt tekintetbe kell itt venni azt is, hogy az alkotmányos jogok biztosainak tevékenységében a jogvédelem a szorosan vett alkotmányellenességen túl is érvényesül. Az alkotmányos jogok közvetlen érvényesítésére egész intézményrendszer szolgál, amelyben a különbözô jellegû és feladatú intézmények kiegészítik egymást. Az egész rendszer mûködéséhez szükség lehet feladatok átvállalására is, amit nem a törvényhozó határoz el, hanem a szervek jól értelmezett szerepfelfogása és elhivatottsága alakít ki. Az alkotmány érvényesülésének valósága sok-sok tényezô együtthatásából alakul ki, de ebben nagy része van a kifejezetten erre rendelt szerveknek, s annak, hogy az ô értelmezésük és gyakorlatuk hogyan viszonyul egymáshoz. Ez az írás erre szeretné ráirányítani a figyelmet. Mindeddig nem szóltunk az ombudsmannak arról a jellegzetességérôl, hogy a magyar jogba is egyszemélyi intézményként került be. Az adatvédelmi biztos jogértelmezése magának a biztosnak a szava; neki nem kell testületen belüli kompromisszumokat kötnie. A felelôsséget is egyedül viseli. Egy régi látogatásom alkalmával a német Alkotmánybíróság akkori elnöke, Roman Herzog rámutatott a szobájában álló külön könyvespolcra, amelyen az alkotmánybíróság határozatainak több mint kilencven kötete sorakozott. Íme, a német anyagi alkotmányjog, mondta. Biztos vagyok benne, hogy a magyar alkotmányjog könyvespolcán ott a helye az adatvédelmi biztos ajánlásainak és állásfoglalásainak is. JEGYZETEK 1. Az Ellenzéki Kerekasztal 76. ülése, szeptember 16. A rendszerváltás forgatókönyve. Kerekasztal-tárgyalások 1989-ben. Dokumentumok, IV, fôszerk. BOZÓKI András, Budapest, 1999, Az alkotmánymódosítás részleteirôl tárgyaló I/1. számú munkabizottság elôtt az állampolgári jogok biztosának témája még tervként sem szerepelt. Az I/6-os munkabizottság, amely az erôszakos megoldásokat kizáró jogi garanciákkal foglalkozott, 1989 júliusában megegyezett az állampolgári jogok politikai szószólója intézményének felállításában az átmenet idôszakára, amely a Polgári és politikai jogok nemzetközi egyezségokmányában felsorolt szabadságjogok érvényesülését, valamint a politikai egyeztetô tárgyalások résztvevôinek sérthetetlenségét ellenôrzi. Lásd: A rendszerváltás forgatókönyve (1. jegyzet), VI, 612. Az MSZMP pozíciójához MAJTÉNYI László: Ombudsman. Állampolgári jogok biztosa, Budapest, 1992, 81-tôl. 13. Az évi LXIII. törvény a személyes adatok védelmérôl és a közérdekû adatok nyilvánosságáról (a továbbiakban: Avtv. vagy adatvédelmi törvény). 14. Az évi LIX. törvény (a továbbiakban: általános törvény). 15. Javaslat a Politikai Bizottság részére Magyarország új alkotmányának szabályozási koncepciójára, Igazságügyminiszter, /1989, 63. Egyedi aktusokat az ombudsman bíróság elôtt támadhat meg. 16. Már 1987-ben jogszabálytervezetet készítettem az Állami Népességnyilvántartó Hivatal megbízásából a személyhez fûzôdô jogok védelmérôl az állami népességnyilvántartásban, amely szintén erre az elvre épült. A tervezetbôl nem lett jogszabály, viszont a hatályos jogot az Alkotmánybíróság személyi szám-határozata igazította ehhez az elvhez. 15/1991. (IV. 13.) AB határozat, ABH 1991, ABH 1991, 54, A törvényszöveg szerint ilyen joga csak az adatvédelmi biztosnak van, mint erre az évi beszámoló hivatkozik is. Az adatvédelmi biztos beszámolója (a továbbiakban Beszámoló , 163. Törvénytervezetet azonban alkalmilag az általános ombudsman is véleményez, lásd például Beszámoló az állampolgári jogok országgyûlési biztosának és általános helyettesének tevékenységérôl, január 1. december 31., Magyar Közlöny, 2000/88, II, Általános törvény 22.. Ha az utóbbi jognál a törvényhozó arra is gondolt volna, hogy az ombudsman az alkotmánybírósági törvény szerint jogosult helyett él alkotmányjogi panasszal, a törvény meghozatalakor már világos volt, hogy az Alkotmánybíróság ezt az önrendelkezési jog sérelme miatt alkotmányellenesnek nyilvánítaná. 10. Az adatvédelmi biztos az Alkotmánybírósághoz fordult a minden magyar állampolgárt érintô határátlépési regisztráció ellen, miután érveit a törvény elôterjesztôje nem fogadta el. Az indítvány 2000 szeptemberében kelt. Az adatvédelmi biztos beszámolója szerint a bûnügyi nyilvántartással kapcsolatban hasonló lépés lehetséges. Beszámoló..., 1999, /1997. (X. 14.) AB határozat, ABH 1997, 331. (Versengô népszavazási kiírások ügye.) 12. A megkeresett szerv állásfoglalásáról hatvan napon belül értesíti a biztost aki az esetleges elutasítást az Országgyûlés elé tárja beszámolójában. Súlyosabb szankció, hogy a biztos kérheti, az Országgyûlés tûzze napirendre a kérdést még az éves beszámoló elôtt, ha a visszásság kirívóan súlyos, vagy az állampolgárok nagyobb csoportját érinti. Ezek a szankciók nem csak a jogalkotást érintô megkeresésekre vonatkoznak. E rendkívüli szankció feltételeiben visszhangzik az MSZMP régi alkotmány-koncepciójának elképzelése az ombudsman akkor rendesnek szánt hatáskörérôl. 13. Mármint ott, ahol van alkotmányjogi panasz. FUNDAMENTUM / SZÁM TANULMÁNY / 21
9 14. Ebbôl a szempontból az adatvédelmi biztos titokminôsítési jogköre elhanyagolható. 15. Tudniillik abban az esetben, ha az alapjogsértô szerv vagy felettese nem hajlandó az ombudsman által feltárt visszásságot megszüntetni. 16. Például a megyei bíróságok (nem egyszer eltérô) gyakorlatát bemutató friss döntvénytár, amelyet a Legfelsôbb Bíróság által válogatott Bírósági Határozatoktól függetlenül szerkesztenek. 17. A joggyakorlat alkotmányossági kontrollját úgy vonta hatáskörébe, hogy a törvény betûje helyett az élô jogot vizsgálja. Ez azonban már a hosszú ideje egységes bírói jogértelmezésen nyugvó tartalma a jogszabálynak. Ha az országgyûlési biztos ajánlásai meggyökeresednek a hatósági jogértelmezésben, ezek is élô joggá, s az alkotmánybírósági normakontroll tárgyává válhatnak. 18. A tulajdonhoz való jogot védi, ha a Ptk.-t a bíró korrekten alkalmazza; az alkotmány 57. -ának büntetôjogi garanciái érvényesülnek azáltal, hogy a bíróság betartja a büntetôeljárási törvényt és ezt minden eljáró hatóságtól is kikényszeríti, amennyiben persze a kérdés a bíró elé vihetô. 19. A probléma többi ágát nem követhetjük. Be kell érnünk egy utalással arra, hogy aki alapjogában sértve érzi magát, legtöbbször választhat a bíróság és az ombudsman között. A függô bírósági eljárás az adatvédelmi biztos vizsgálatát kizárja, az általános biztos a jogerôsen befejezett, nem bírósági ügyekre vonatkozóan ellenôrizheti a hatóságokat. Viszont elôfordulhat (elôfordult), hogy ugyanabban az ügyben például a sajtó felkérésére az adatvédelmi biztos állást foglal, a sértettek pedig bíróságra mennek. Nagy kérdés, túléli-e az adatvédelmi biztos alkotmány(os) értelmezése az esetleg másként döntô bírói ítéletet? 20. Például a Magyar Nemzeti Bank elnökének fizetését nyilvánosságra lehet hozni; kormánytagok jutalma éves összesítésben közérdekû adat. Beszámoló, 1998, 382, 385. A Postabank VIP-listáján szereplô személyes adatok az érintettek hozzájárulása nélkül törvényesen nem hozhatók nyilvánosságra. Beszámoló, 1999, Legelôször: személyes adatok továbbítása a Yad Vashem Archívumba. Beszámoló, , Lásd a 4/1993. (II. 12.) AB határozatot, ABH 1993, 49., amely az úgynevezett kétharmados törvényekre vonatkozott. Ezek azonban az Alkotmánybíróság szerint is csupán az alkotmánymódosításkor politikailag fontosnak ítélt jogokhoz kapcsolódnak, s nem alapoznak meg semmilyen fontossági sorrendet vagy más hierarchiát az alapjogok között. Viszont ritka eset az, hogy az alkotmány más jogokkal kapcsolatban külön elôírná a végrehajtó törvény meghozásának kötelességét. 23. Kivételek a tulajdonhoz való jog, 1999-ben 8,4%, az élethez és méltósághoz való jog, 3,5%, a munkához való jog, 4,7%, a jogorvoslathoz való jog 7%, még a diszkrimináció is csak 3,9%. Beszámoló..., 1999, Magyar Közlöny, tól az alkotmány 2. (1) bekezdésével kapcsolatos visszásság mércéje, ha a hatóság szerzett jogot sért, vagy a szolgáltatás ellenszolgáltatás aránytalanságát okozza, mérlegelési jogkörét túllépi, illetôleg méltánytalanul elfogult. A jogszabálysértésen túl tehát valamely, a jogállamiság körébe tartozó jogos érdek sérelme is elengedhetetlen a visszásság megállapításához. A jogos érdekek körének kialakítása és az adott ügyre történô alkalmazása az országgyûlési biztosok értelmezési és mérlegelési feladata. Az 1999-es beszámoló az abban az évben a tisztességes eljárásra kidolgozott ismérveket is közzéteszi, amelyek a mérlegelési jogkör alkotmánysértô túllépésén kezdve a hatalommal való visszaélésen keresztül az udvariasság elemi szabályainak megsértéséig terjednek. Beszámoló..., 1999, Magyar Közlöny, Elsôsorban a mérvadó alkotmánybírósági értelmezésre gondolok. Az Alkotmánybíróság gondosan kerülte, hogy az alkotmány értékrendjére hivatkozzon, s a jogállamiság generálklauzulájára is csak azután alapított önállóan alkotmányellenességet, hogy annak néhány technikai mércéjét kidolgozta. Ezek az ismérvek azonban a nemzetközileg használatos jogi kritériumok maradtak, mint a norma világossága, a szerzett jogok védelme. Az Alkotmánybíróság továbbá tudatosan követte azt a módszert, hogy minden értéket valamely nevesített alapjogon belül értelmezett csak, s mint az adott jog értéktartalmát érvényesítette. 26. Az általános biztosnál a jelentéktelenség miatt elutasított panaszok az összes elutasítás 0,17%-át tették ki 1999-ben, az utolsó négy év átlaga 0,14%. 27. Beszámoló..., 1999, 217. Egy sor további szabállyal lásd Beszámoló..., 1998, 227. és 253.; Beszámoló, 1997, A konkrét ügyre való utalást nem egyszer el is lehetne hagyni, hiszen a tétel más szervekre is érvényes. Például az, hogy a vezetô munkatársak személyiségvizsgálatára irányuló eljárás akkor lehet jogszerû, ha biztosítják a teljes önkéntességet és anonimitást nem csak az APEH munkatársainál, és nem csak akkor, ha az APEH elnöke sem kapcsolhatja össze az adatot a vizsgált személlyel, ahogy azt az APEH-nak szóló ajánlás tartalmazza. Beszámoló..., 1998, Az általános biztos viszont azt a gyakorlatot vezette be, hogy határozata a visszásságot okoz/nem okoz visszásságot valamely megjelölt alapjoggal kapcsolatban formulához kapcsolja a tényállás összefoglalását. 30. Az indokolás annyit mond errôl a hatáskörrôl, hogy a biztos javaslataival és véleményével számottevô hatást gyakorol a javaslat két tárgyát képezô további törvényalkotási tevékenységre is. 31. Ez a fordulat már a legelsô mulasztási határozatokban megtörtént, például 16/1990. (VII. 11.) AB határozat, ABH 1990, 67; 30/1990. (XII. 15.) AB határozat, ABH 22 / TANULMÁNY FUNDAMENTUM / SZÁM
10 1990, 128; 32/1990. (XII. 22.) AB határozat, ABH 1990, 145. Azaz a törvényhozó azért mulasztott, mert elmulasztott alkotmányosan szabályozni. 32. De a törvénymódosítás technikai hibái folytán elôálló homály is igen komoly ügyekben juthat szerephez, például a titok-minôsítési jogosultságokkal kapcsolatban. Lásd az egy hetilap által közölt dokumentumok minôsítésével kapcsolatos vitát, Beszámoló..., 1999, Az évi Beszámoló szöveges részében referált módosítási javaslatok mintegy harmada, Nem triviális ez az ellentét, ha közérdekûség és üzleti titok ütközik. Ez voltaképpen az elôbbi, speciális témába tartozna, a jogszabályok ellentmondásához bár itt gyakorlatilag egyenrangú törvények ütköznek. Ez az ellentmondás sem civil kurázsival, de még biztosi értelmezéssel sem törhetô át. Itt csak a törvényi rendezés segíthet. Az adatvédelmi biztos ugyanis nem tanácsolhat a közérdekû adatok nyilvánossága érdekében olyan magatartást, amiért büntetôeljárás indulhat. 35. Az ügyben a közérdekû adatok megismerhetôsége, a kormányzati munka átláthatósága, annak tudományos vizsgálhatósága versengett ezzel a szemponttal. Beszámoló..., 1999, A kormányülések ügyében azzal a helyénvaló megjegyzéssel, hogy a visszaélések elleni védekezésnek nem az alapjog-korlátozás az adekvát eszköze, hanem további garanciákat kell kiépíteni. 37. A jogállamiságnak ez a tág használata, amely a jogállamiságot együtt említi (a meghatározatlan) alkotmányos értékekkel, emlékeztet az általános biztos gyakorlatára. Akár az alkotmány értékrendjét is lehetne mondani. A konkrét ügyben az adatvédelmi biztos azt kifogásolja (nem elôször), hogy nonprofit és karitatív szervezeteknek kevesebb lehetôségük van a törvényes adatkezelésre, mint például a direkt marketing cégeknek. Az ajánlás szerint ezt csak erôltetett okfejtéssel lehetne az alkotmány valamelyik tételes rendelkezésével ellentétesnek tartani de a fentiek szerint az egészséges (alkotmány-) jogérzéket sérti. Azt hiszem, az Alkotmánybíróság megállapítaná a 70/A. sérelmét. Beszámoló, 1998, Tanulságos példája ennek az átvilágítási törvénnyel kapcsolatban tett ajánlás, amely igen részletesen, sok kiegészítéssel alakítaná alkotmányossá a törvényt. Így a törvényben kellene meghatározni az iratokban szereplôk csoportjait és jogait, az elhunyt érintettek hozzátartozóinak jogait, a pártokra és szervezetekre vonatkozó adatok kutatásának szabályait, a külföldi kutatók lehetôségeit, az utódszervezetek birtokában lévô adatok tekintetében az információs önrendelkezési jog gyakorlását stb. Beszámoló, 1999, Az új okmányrendszerrel kapcsolatban. Beszámoló, 1998, Beszámoló, , 253, Beszámoló, , 106, 1998, A lengyel és a magyar alkotmánybíróság például absztrakt alkotmányértelmezéssel pótolta a hiányzó (valódi, alkotmányos szervek közötti) hatásköri összeütközések eldöntésére vonatkozó jogkörét. (Valódi, egyedi ügyben döntô) alkotmányjogi panasz hiányában a magyar Alkotmánybíróság legalább a joggyakorlat tendenciáit vonta alkotmányossági ellenôrzés alá az élô jog vizsgálatának intézményével. 43. A joggyakorlatba átment értelmezésekre mint már utaltunk rá az élô jog elbírálása révén valósul meg az Alkotmánybíróság értelmezési monopóliuma. Ha a biztos ajánlása nyomán jogszabály születik, a kontroll lehetôsége természetesen adódik. A beszámolókból néha úgy tûnik, a biztosok kényszeredetten veszik tudomásul az Alkotmánybíróság értelmezését. Az, hogy az általános biztos alkotmányos visszásságnak minôsít egy olyan szabályozást, amelynek az alkotmányellenességére irányuló indítványt (ugyanabból az okból) az Alkotmánybíróság elutasította, vélhetôen annak tudható be, hogy az alkotmánybírósági határozat nem került a vizsgálat során figyelembe vett anyagok közé. (Az országgyûlési biztos a jogbiztonságot sértô visszásságot abban látta, hogy az építésztechnikusok tervezési jogosultságának megszüntetése után bár külön törvény az egyéves átmeneti idôt három évre meghosszabbította késik a további sorsukat érintô szabályozás. Egyértelmû azonban, hogy a jogosultság elvesztését a biztos a szerzett jogok elvesztése miatt alkotmányos visszásságnak tartotta. Az OBH szövege nyugtázza, hogy az idôközben mégis meghozott szabályozás kiküszöböli a megôrzött jogok elvesztését, mert azok élethosszig való megtartását lehetôvé teszi. Beszámoló..., 1999, MK, 58. Az Alkotmánybíróság 40/1997. (VII. 1.) AB határozata, ABH 1997, 282 elutasította azokat az indítványokat, amelyek szerint a tervezési jogosultság megszüntetése a jogbiztonságba és a szerzett jogok védelmébe ütközne, sôt az egyéves átmeneti idôt is elégségesnek tartotta. Érdekcsoportok kieszközölték az átmeneti idô törvényi meghosszabbítását három évre. Miért követelné meg a jogállamiság a három év letelte után a további szabályozást?) FUNDAMENTUM / SZÁM TANULMÁNY / 23

References: bíróság 
 bíróság 
 bíróság 
 bíróság 
 Bíróság 
 bíróság 
 bíróság